Vanderbijlparkmoorde: Fanie du Preez as ‘oneerlike getuie’ bestempel
JY LEES NOU Vanderbijlparkmoorde: Fanie du Preez as ‘oneerlike getuie’ bestempel
Adv. Erik van der Merwe het Donderdag in die Vereeniging-hof Fanie du Preez as 'n "oneerlike getuie" bestempel. Du Preez word van die moord op sy vrou en twee kinders aangekla.
Adv. Erik van der Merwe, vir die staat, het Fanie du Preez Donderdag in die Vereeniging-hof as ’n “oneerlike getuie” beskryf. Fanie word van die moord op sy vrou en twee kinders aangekla.
@Netwerk24Berig #Vaalmoorde adv. Erik vd Merwe vir die staat betoog oor binneverhoor #FanieduPreez is 'n "oneerlike getuie". #bekentenis — elise tempelhoff (@elisetempelhoff) October 20, 2016
Erik het nie doekies omgedraai nie. Hy het gesê Fanie se getuienis wemel van onwaarskynlikhede en dat baie daarvan “bog” is. Hy het die hof gevra om die beskuldigde se getuienis oor sy bekentenis te verwerp.
Adv. Roelof van Wyk, wat vir Fanie optree, het op sy beurt gesê heelwat faktore het die bekentenis beïnvloed en ’n besluit moet daaroor geneem word.
@Netwerk24Berig #Vaalmoorde Adv. v Wyk: "Daar is n valse belofte van borgtog aan #FanieDuPreez gemaak." #bekentenis — elise tempelhoff (@elisetempelhoff) October 20, 2016
Joan van Wyngaard, Fanie se ma, was vanoggend in die getuiebank. Sy het bevestig sy en haar man het by Fanie gewoon.
#Faniedupreez se ma, Joan V.Wyngaard, is nou in die getuiebank. #Vaalmoorde pic.twitter.com/Kb3yJ6EfHT — Nadine Watkins (@nadine_watkins1) October 20, 2016
Joan besoek haar seun glo weekliks in die gevangenis. Op regter de Vos se navraag oor haar seun se medikasie, het sy getuig dis vir sy “klapvoete”, waar die binnespiere styf is en die buitespiere swak. Hy was vier maande oud toe hy ’n operasie daarvoor ondergaan het, maar loop steeds mank.
Ma besoek hom weekliks in tronk. Ontken Alberts het aangedui sy kan pille vir hom bring voor bekentenis - via @nadine_watkins1 #Faniedupreez — Huisgenoot (@huisgenoot) October 20, 2016
Joan het getuig a.o. Alberts het nie gesê sy mag voor die bekentenis Fanie se medisyne vir hom neem nie. (Fanie het gister tydens die binneverhoor te kenne gegee hy was nie by sy volle positiewe toe hy die bekentenis afgelê het nie.) Sy het ook ontken dat die medikasie enige impak op sy verstand sou hê.
#faniedupreez se ma ontken dat sy medikasie enige impak op sy brein sou hê - v via @nadine_watkins1 #Vaalmoorde pic.twitter.com/VAGDJgDecq — Huisgenoot (@huisgenoot) October 20, 2016
Fanie se selmaat, Jonathan Blom, het ook Donderdag getuig. Hy is op 3 Desember 2015 in hegtenis geneem vir die beweerde besit van dagga.
@Netwerk24Berig Jonathan Blom, #FanieDuPreez se selmaat nou in getuiebank. pic.twitter.com/gh9WbaDzlD — elise tempelhoff (@elisetempelhoff) October 20, 2016
Jonathan het petrolgeld ontvang om Dinsdag en Woensdag te getuig.
Blom het R100 ontvang vir petrolgeld om Dinsdag en Woensdag te getuig - via @nadine_watkins1 #vaalmoorde #faniedupreez pic.twitter.com/7DB6amzG20 — Huisgenoot (@huisgenoot) October 20, 2016
Buiten botsende getuienis deur Fanie en Jonathan oor ’n koppie in hul sel, het hulle mekaar ook weerspreek oor hoe Fanie in die sel vasgemaak is.
Blom en #Fanie weerspreek ook die manier wat hy vas gemaak is. Fanie se eie getuie het vertel polisiebeamptes het hulle besoek. — Nadine Watkins (@nadine_watkins1) October 20, 2016
Daar is ook gesê dis nie Alberts wat Fanie geboei het nie; Van Zyl het dit ter wille van ander rolspelers se veiligheid gedoen.
1. Vir sy eie veiligheid, V.Wyk meen hy kan homself seer maak as net sy voete vas was 2. Die ander se veiligheid 3. Veiligheid van beamptes — Nadine Watkins (@nadine_watkins1) October 20, 2016
Roelof betwyfel die antwoorde wat Fanie onder kruisverhoor gegee het.
V.Wyk meen #faniedupreez het tydens kruisverhoor nie altyd die regte goed op die regte tyd geantwoord het nie. pic.twitter.com/Y5pXHGGlOC — Nadine Watkins (@nadine_watkins1) October 20, 2016
Hy het ook gesê Fanie het kalm gelyk terwyl hy sy bekentenis teenoor landdros Lourens afgelê het.
Vd.Merwe:Landros Lourens het agter gekom dat #Faniedupreez kalm was.Hof verdaag tot 2 vir deVos se uitspraak oor bekentenis en binneverhoor — Nadine Watkins (@nadine_watkins1) October 20, 2016